Kočiš, Eduard, poslanec NR SR (2023-06-15):
Veľmi pekne ďakujem za slovo, pán predsedajúci. Milé kolegyne, milí kolegovia, 655 nelegálnych migrantov na území Slovenskej republiky prechádzajúcich cez maďarsko-slovenskú hranicu. Nieže stav kritický podľa môjho skromného názoru, ale stav alarmujúci. A vyhovárať sa na to, že Slovenská republika, ministerstvo vnútra, Policajný zbor Slovenskej republiky nemá kapacity, ako by uchránil alebo jednoducho zmonitoroval 36 hraničných priechodov medzi týmito dvoma členskými štátmi Európskej únie, je jednoducho hanba. Neexistuje, aby sa 36 hraničných prechodov nedalo zmonitorovať spôsobom takým, aby nám tu neprechádzali ľudia, ktorí na území Slovenskej republiky nemajú čo robiť. Ak v čase covidu vláda, či už to bola Hegerova, alebo Matovičova, dokázala monitorovať 79 okresov na vstupe a na výstupe z okresu, vtedy na to ľudí bolo aj z Policajného zboru, aj z Ozbrojených síl Slovenskej republiky a teraz na to ľudí nemáme. Jednoducho nerozumiem tomu. Tvrdíte, pán minister, že spolupráca medzi Policajným zborom Slovenskej republiky a Maďarskej republiky je ukážková. Tá ukážková spolupráca bola monitorovaná spôsobom takým, že máme až 16 príslušníkov na hranici srbsko-maďarskej, ktorá by mala byť nejakou nárazníkovou zónou, aby sa títo nelegálni migranti nepresúvali do Maďarska a neprekračovali ďalej spoločnú hranicu maďarsko-slovenskú. No jednoducho toto nie je dostatočný počet. Buď tie počty navýšte tak, aby ste chránili vnútorný, ale aj vonkajší schengenský priestor, a nespoliehajte sa na to, že túto ochranu našej štátnej hranice za nás urobí niekto iný, či náš sused z juhu, alebo zo západu, teda Maďarská republika alebo Česká republika, poprípade Rakúsko. Jednoducho spoliehať sa stále na niekoho, to sa jednoducho nedá. Ak sme raz v schengenskom priestore, tak ten schengenský priestor musíme chrániť aj my, nielen sa spoliehať na to, že ho ochráni niekto iný. Spomínali ste Frontex. Jednoducho Frontex je v dnešnej dobe jednoducho už len cestovnou agentúrou, cestovnou kanceláriou, ktorá odchytáva a vozí. Nie je to nejaká záchrana ľudských životov, ktorí sa na kadejakých bárkach z brehov severnej Afriky chcú dostať do Európy. Jednoducho títo ľudia vedome ich tu vozia a potom je problém v Taliansku, problém v Grécku, potom títo migranti idú ďalej do centrálnej Európy, prechádzajú cez Grécko do Srbska, do Macedónska, do Srbska, zo Srbska do Maďarska a tu ten doslova, do písmena odchyt nie je. Jednoducho takéto počty, ako ste sami povedali vo svojej rozprave alebo v úvodnom slove, jednoducho nie sú. Je to vysoké, tieto čísla sú strašne vysoké. A toto jednoducho nemôže byť. Človek, ktorý je možno aj monitorovaný, človek je možný, ktorý aj zastavený hliadkou Policajného zboru a ten povie to isté, čo má napísané na papieriku ako každý jeden, ktorý je s ním odchytený: Ja som zo Sýrie, ja utekám z vojenského, z vojenskej zóny alebo z vojenského konfliktu. A potom jednoducho títo ľudia sú púšťaní ďalej, dostanú doložku na voľný pohyb v rámci schengenu a vybavená vec. Jednoducho ale keď raz tá hranica tých utečencov, ktorí sú naozaj, nelegálne prekročili naše hranice, dôjde k tým krajinám, ktoré sú pre nich koncové, či už sú krajiny hore na severe ako Dánsko, Švédsko, alebo Nemecko, Francúzsko, tak títo utečenci sa budú zdržiavať na území Slovenskej republiky a to budú iné náklady. Čiže ja naozaj apelujem na vás, na zdravý rozum, aby ste robili to, čo robila Česká republika, prechod nelegálneho migranta, prechod cudzinca, ktorý nemá na území Českej republiky čo robiť, vracali nám ich na Slovensko naspäť. Čiže to je jednoduchá matematika, jednoduchá politika, ktorou by sa malo riadiť aj ministerstvo vnútra a v súčinnosti s Policajným zborom aj na strane maďarskej, aj na strane českej, jednoducho tejto nelegálnej migrácii vieme zabrániť. Dostávame každý deň desiatky až stovky podnetov z južných okresov – Nové Zámky, Komárno a Levice. Jednoducho fotografie, kde títo utečenci, nelegálni migranti ležia, spia či už v centrálnych častiach obcí, alebo priamo po záhradách. A tu bude rozprávať aj bývalý minister vnútra, že jednoducho títo migranti nie sú bezpečnostným rizikom? No veď jednoducho vy neviete, vy tým ľuďom nevidíte do hlavy. Mnohí tu ďalší koaliční poslanci alebo bývalí koaliční poslanci rozprávali, že my ich musíme vítať s otvorenou náručou a s láskou a pomáhať im nejakým humánnym alebo humanitárnym spôsobom. Jednoducho o tom človeku nevieme nič, odkiaľ je, koľko má rokov a prečo sem prišiel. Čiže toto je bezpečnostné riziko a každý jeden človek, príčetný človek, ktorý sa trošku zaujíma alebo vidí do bezpečnostných otázok štátu, jednoducho toto riešiť musí, Momentálne v Národnej rade Slovenskej republiky máme znefunkčnený výbor pre obranu a bezpečnosť, ktorý by takéto veci prioritne a v prvom rade mal riešiť. Takže toto naše uznesenie muselo prísť do Národnej rady Slovenskej republiky, musí byť o ňom hovorené, musí byť prerokované a pevne verím, že toto uznesenie mnohí kolegovia či už z radov bývalej koalície, alebo opozície podporia. A pevne verím, že dôjde aj k náprave z pozície ministerstva vnútra a vás ako ministra. Ďakujem pekne.